**Használati szerződés**

amely létrejött

**Bátaszék Város Önkormányzata**

székhelye: 7140 Bátaszék, Szabadság utca 4.

képviseli: Dr. Bozsolik Róbert polgármester

törzsszám: 733304

adóigazgatási azonosító száma: 15733304-2-17

bankszámlaszáma: 11746005-15414076

KSH statisztikai számjele: 15733304-8411-321-17

mint Használatba adó (a továbbiakban: **Önkormányzat**),

**Szekszárdi Tankerületi Központ**

székhelye: 7100 Szekszárd, Arany János u. 23-25.

képviseli: Gerzsei Péter tankerületi igazgató

adóigazgatási azonosító száma: 15835444-2-17

Előirányzat-felhasználási keretszámla száma: 10046003-00336877

ÁHT azonosítója: 361706

KSH statisztikai számjele: 15835444-8412-312-17

mint Használatba vevő (a továbbiakban: **Tankerületi Központ**)

(a továbbiakban együtt: **Felek**) között alulírott helyen és napon a következő feltételekkel:

1. **Előzmények**

Az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiválnak, és a Korm. rendeletben meghatározott tankerületi központba olvadnak be. A KLIK 2017. január 1-jétől Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja az Átvevő Tankerületi Központ.

A nemzeti köznevelésről szóló 2011. évi CXC. törvény (továbbiakban: Nkt.) 99/G. §(1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §-ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1-jétől illetik meg, illetve terhelik.

Az Nkt. 99/H. § (1) bekezdése alapján a 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerül.

Felek rögzítik, hogy az Önkormányzat és a Tankerületi Központ fentiekre tekintettel megállapodást kötött az Önkormányzat által működtetett köznevelési intézmények állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről, továbbá az Önkormányzat és a Tankerületi Központ vagyonkezelési szerződést kötött az előbbiekhez kapcsolódó vagyonelemek fölötti vagyonkezelői jog gyakorlásáról.

Felek rögzítik, hogy az Önkormányzat 2017. január 1. napjától a Bátaszék, Budai Nagy Antal utca 9-11. szám alatti Bátaszéki Kanizsai Dorottya Általános Iskola és Alapfokú Művészeti Iskola melletti 594/2 helyrajzi számú ingatlanban működő, a 1/C. számú mellékletben piros színnel jelölt Kalász János Városi Sportcsarnokot és ingóságait a BÁT-KOM 2004 Kft.-nek üzemeltetésre átadja.

1. **A szerződés tárgya**
2. Felek rögzítik, hogy az Önkormányzattól a Tankerületi Központhoz ingyenesen vagyonkezelésbe kerülő ingatlanok, ingatlanrészek az alábbiak:

|  |  |  |  |  |
| --- | --- | --- | --- | --- |
| **sorszám** | **OM** | **Intézmény neve** | **Intézmény székhelye** | **Helyrajzi szám** |
| 1. | 200487 | Bátaszéki Kanizsai Dorottya Általános Iskola és Alapfokú Művészeti Iskola | Bátaszék, Budai Nagy Antal utca 9-11.  | 594/3 |
| 2. | 200487 | Bátaszéki Kanizsai Dorottya Általános Iskola Alapfokú Művészeti Iskolája | Bátaszék, Budai Nagy Antal utca 21.  | 589/2 |
| 3. | 203195 | Bátaszéki II. Géza Gimnázium | Bátaszék, Kossuth Lajos utca 38-42. | 1165 |

1. Felek megállapítják, hogy az Önkormányzattól a Tankerületi Központhoz nem kerül vagyonkezelésbe átadásra a Bátaszék, Budai Nagy Antal utca 9-11. szám alatti Bátaszéki Kanizsai Dorottya Általános Iskola és Alapfokú Művészeti Iskola melletti 594/2 helyrajzi számú ingatlan, a Kalász János Városi Sportcsarnok (továbbiakban: Városi Sportcsarnok).
2. Jelen szerződés tárgya az 1. és 2. pontban megjelölt ingatlanok, ingatlanrészek közös használatára vonatkozó, illetve a használatból származó költségek megosztására irányuló előírások meghatározása.
3. **Felek jogai és kötelezettségei**
	* 1. A gyermekek védelméről és a gyámügyi igazgatásról szóló 1997. évi XXXI. törvény 21/A., 21/B. és 21/C. §-ai a települési önkormányzat kötelező feladatává teszi a közigazgatási területén a Tankerületi Központ által fenntartott köznevelési intézményekben az intézményi gyermekétkeztetést, az ingyenes és kedvezményes intézményi gyermekétkeztetést és a szünidei gyermekétkeztetést (együttesen: gyermekétkeztetés). A Tankerületi Központ vagyonkezelői joga ezért nem terjed ki az önkormányzati feladatellátáshoz (gyermekétkeztetéshez) szükséges – 1/A., és 1/B. számú mellékletbe foglalt alaprajzon jelölt – konyha és kiszolgáló helyiségeire, azok használatára kizárólagosan az Önkormányzat vagy az étkeztetési feladattal megbízott szervezet jogosult.
		2. A Városi Sportcsarnok és ingóságai kizárólag az Önkormányzat vagyonkezelésében maradnak. A Városi Sportcsarnok használatát a jogszabályokban meghirdetett szorgalmi időben a köznevelési feladatok zavartalan ellátására az Önkormányzat a BÁT-KOM 2004 Kft. útján biztosítja. A használat feltételeiről a Tankerületi Központ és a BÁT-KOM 2004 Kft. külön megállapodást köt.
		3. A Tankerületi Központ vállalja, hogy a Városi Sportcsarnok közüzemekkel történő teljes ellátásáról egész évben gondoskodik.
4. **Működési költségek viselésének szabályai**
5. Melegítőkonyha

a Bátaszék, Kossuth Lajos utca 38-42. 1165 helyrajzi számú ingatlanban működő, a1/B. számú mellékletben piros színnel jelölt melegítőkonyha közműveinek (fűtés, víz- és csatornaszolgáltatás, villamos energia) költségeiért az Önkormányzat tanítási időben (szeptember 1-május 31.) havonta 10.000 Ft, június hónapban 5.000 Ft díjat fizet a Tankerületi Központ bankszámlájára.

1. Konyha és ebédlő

a Bátaszék, Budai Nagy Antal utca 9-11. 594/3 helyrajzi számú ingatlanban működő, a 1/A. számú mellékletben piros színnel jelölt konyha földgáz almérővel rendelkezik.

Az ebédlő földgáz költségeinek megosztásáról akként rendelkeznek, hogy a beépített almérő (hőmennyiség mérő) adatai alapján számlázza tovább a fogyasztott energiát.

A villany almérő meghibásodása folytán felek a villanyáram költségeinek megosztásáról akként rendelkeznek, hogy hasznos alapterület arányában teljesítenek, így a Tankerületi Központ 89 %, az Önkormányzat 11 % arányú díjfizetésre kötelezett a Tankerületi Központ által havonta, a szolgáltató számlázását követően kiállított számlája alapján.

A víz almérő kiépítéséig a felek akként rendelkeznek, hogy az Önkormányzat által fizetendő díj 160 m3/hónap (80 l/fő/nap 950 adag) szeptembertől- júniusig. A tanítás befejezését követően a nyári szünetben teljes egészében az Önkormányzat egyenlíti ki a számlát.

1. a Bátaszék, Budai Nagy Antal utca 21. 589/2 helyrajzi számú ingatlan tekintetében a gáz és a villany önállóan mérhető, illetve meghatározható, víz tekintetében hasznos alapterület arányában teljesítenek a Felek, a Tankerületi Központ 49,70 %, az Önkormányzat 50,30 % arányú díjfizetésre kötelezett a Tankerületi Központ által havonta, a szolgáltató számlázását követően kiállított számlája alapján.
2. Városi Sportcsarnok

a Bátaszék, Budai Nagy Antal utca 9-11. szám alatti Bátaszéki Kanizsai Dorottya Általános Iskola és Alapfokú Művészeti Iskola melletti 594/2 helyrajzi számú ingatlanban működő, Városi Sportcsarnok tekintetében az almérők kiépítéséig felek úgy egyeznek meg, hogy a közművek (fűtés, víz- és csatornaszolgáltatás, villamos energia) költségeiért az Önkormányzat által meghatározott üzemeltető, a BÁT-KOM 2004 Kft. havonta 100.000.- Ft+ÁFA átalánydíjat fizet a Tankerületi Központ által kiállított számla alapján.

1. Felek megállapodnak, hogy a 2. és 4. pontban rögzített költségmegosztást az almérők kiépítését követően 3 hónap fogyasztási költségének a figyelembe vételével újratárgyalják és módosítják, valamint 2017. január 1-jéig visszamenőleg elszámolnak.
2. **A szerződés megszűnése**
3. A szerződést Felek 2017. január 1-jétől határozatlan időtartamra kötik. A szerződés megszűnik, ha az állami köznevelési feladat ellátása a körülírt ingatlanokban megszűnik.
4. A Tankerületi Központ a használati joga megszűnése esetén, a megszűnése napjától számított 20 napon belül köteles az ingatlant kiüríteni és azt rendeltetésszerű használatra alkalmas állapotban az Önkormányzat részére visszaadni.
5. Amennyiben a Tankerületi Központ az ingatlant az előírt határidőig nem hagyja el, az Önkormányzat jogosult a helyiségeket birtokba venni, a Tankerületi Központ a helyiségekben található ingóságairól két tanúval hitelesített leltárt készíteni, és a Tankerületi Központot az ingóságok 8 napon belüli elszállítására írásban felszólítani.
6. Amennyiben a Tankerületi Központ az írásbeli felszólítását követő 8 napon belül nem szállítja el ingóságait, az Önkormányzat jogosult a Tankerületi Központnak az ingatlanban lévő vagyontárgyait a Tankerületi Központ költségén elszállíttatni, és megfelelő helyen történő raktározásáról a Tankerületi Központ költségén gondoskodni.
7. A szerződés megszűnése esetén a Tankerületi Központ cserehelyiségre igényt nem tarthat.

**Egyéb rendelkezések**

1. A szerződést a Felek írásban jogosultak módosítani vagy kiegészíteni.
2. Felek kapcsolattartóként az alábbi személyeket jelölik meg:

**Önkormányzat**: (név/szerv neve/beosztás stb.; elérhetőségek)

Neve: **Kondriczné dr. Varga Erzsébet**

Szerv neve: Bátaszéki KÖH

Beosztása: jegyző

Elérhetősége: +36 30 360-3160

**Tankerületi Központ:**

Neve: **Brunn Györgyné**

Szerv neve: Szekszárdi Tankerületi Központ

Beosztása: tanügy-igazgatási referens

Elérhetősége: +36 30 626-6343

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a Szekszárdi Járásbíróság kizárólagos illetékességét kötik ki.
2. A szerződésre egyebekben a Ptk. előírásai az irányadók.
3. Jelen használati szerződést Bátaszék Város Önkormányzatának Képviselő-testülete a …./2016.(XII.14.) önk.-i határozatával jóváhagyta.

Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

A szerződés a mellékleteivel együtt érvényes.

Mellékletek:

1/A., 1/B., és 1/C.számú melléklet: ingatlanok használatba vett részei, térképmásolattal

2. számú melléklet: ingó eszközök leltára

Kelt: …………….., 2016. december „….”.

|  |  |
| --- | --- |
| …………………………………………**Bátaszék Város Önkormányzata****képviseli****Dr. Bozsolik Róbert****polgármester** | ……………………………………..**Szekszárdi Tankerületi Központ****képviseli****Gerzsei Péter****tankerületi központ igazgató** |
| pénzügyileg ellenjegyzem: Kelt: …………….., 2016. december „….”.……………………………………………**Önkormányzat**…gazdasági vezető | pénzügyileg ellenjegyzem:Kelt: …………….., 2016. december „….”.……………………………………………**Tankerületi Központ**…………gazdasági vezető |

|  |  |
| --- | --- |
| Ellenjegyzem:Kelt: …………….., 2016. december „….”.……………………………………….jegyző | Ellenjegyzem:Kelt: …………….., 2016. december „….”.………………………………………..ügyvéd |